Diari Oficial de la Generalitat Valenciana


Sumari del DOGV 4894, del 30-11-2004 (2004/12737)

RESOLUCIÓ de 18 de novembre de 2004, de la Direcció General de Recursos Humans, que resol el procediment de provisió iniciat per la Resolució d'1 de març de 2004, per a la selecció i provisió de places de facultatiu especialista d'àrea d'Anatomia Patològica en les institucions sanitàries dependents de la Conselleria de Sanitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4894

Data del DOGV
:   30-11-2004

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2004/12910


Organisme emissor
:   Conselleria de Sanitat

Tipus de document
:   Resolució

RESOLUCIÓ de 18 de novembre de 2004, de la Direcció General de Recursos Humans, que resol el procediment de provisió iniciat per la Resolució d'1 de març de 2004, per a la selecció i provisió de places de facultatiu especialista d'àrea d'Anatomia Patològica en les institucions sanitàries dependents de la Conselleria de Sanitat. [2004/Q12081]
  
Segons que preveu la Resolució d'1 de març de 2004 (DOGV núm. 4.712, de 15.03.2004), que inicia la fase de provisió del procés extraordinari de consolidació d'ocupació per a la selecció i provisió de places de facultatiu especialista d'àrea d'Anatomia Patològica en les institucions sanitàries dependents de la Conselleria de Sanitat, i fent ús de les funcions atribuïdes pel Decret 116/2003, d'11 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat, resolc:
  
Primer
  
Nomenar personal estatutari fix el personal en expectativa de destinació que figura en l'annex I.
  
Segon
  
Assignar les destinacions als participants en esta fase de provisió segons l'annex II.
  
Les destinacions obtingudes com a conseqüència de la participació en esta fase de provisió són irrenunciables.
  
Els adjudicataris procedents de la fase de selecció disposen d'un termini màxim d'un mes, comptador des de l'endemà de la publicació d'esta resolució, per a prendre possessió de la plaça. Este mateix termini regix en el cas que l'adjudicació d'una plaça comporte el reingrés al servici actiu.
  
En ambdós casos, este període no és retribuït.
  
Quan l'adjudicatari siga personal estatutari amb plaça en propietat en la mateixa especialitat a què ha concursat en esta convocatòria, i no procedisca de la fase de selecció, ha de cessar en la que, si és el cas, exercisca, dins dels tres dies hàbils següents a la publicació d'esta resolució. No obstant això, la gerència de la institució, per necessitats del servici, pot ampliar fins a 10 dies este termini.
  
La presa de possessió en la nova plaça s'ha de fer dins dels tres dies següents al del cessament, si les places són de la mateixa localitat; en el termini de 15 dies hàbils, si són de diferent localitat però de la mateixa àrea de salut, o en el d'un mes, si pertanyen a diferent localitat i àrea de salut.
  
Quan l'aspirant procedent de la fase de selecció no prenga possessió de la plaça que se li haja adjudicat en el termini indicat, perdrà tots els drets derivats de la participació en esta convocatòria.
  
S'entendrà que sol·licita l'excedència voluntària per interés particular com a personal estatutari, i serà declarat en esta situació, el personal fix que no s'incorpore a la destinació obtinguda dins dels terminis establits o de les pròrrogues que legalment o reglamentàriament pertoquen. No pot sol·licitar el reingrés provisional fins que hagen transcorregut dos anys des de la declaració d'esta excedència. No obstant això, si hi ha causes apreciades com a suficientment justificades després de l'audiència de la persona interessada, podrà deixar-se sense efecte esta situació. En este cas, la persona interessada ha d'incorporar-se a la seua destinació tan prompte com desapareguen les causes que en el seu moment ho han impedit.
  
Les persones interessades poden impugnar esta resolució mitjançant la interposició d'un recurs contenciós administratiu davant del Jutjat Contenciós Administratiu de València, en el termini de dos mesos, comptats a partir de la publicació d'esta resolució, segons que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Potestativament, poden interposar un recurs de reposició, en el termini d'un mes, de conformitat amb els articles 116 i 117 de la citada Llei 30/1992, segons la redacció modificada per la Llei 4/1999.
  
Els recursos contenciosos administratius que s'interposen contra esta resolució seran anunciats en el Diari Oficial de la Generalitat Valenciana per a citació a les possibles persones interessades.
  
València, 18 de novembre de 2004.- El director general de Recursos Humans: José Cano Pascual.
  
ANNEX I
  
Personal nomenat estatutari fix facultatiu especialista d'àrea d'Anatomia Patològica
  
DNI Cognoms i nom
  
67397070 Durán García, Rafael
  
58428730 García Martínez, Ana María
  
83287663 Laforga Canales, Juan
  
21125886 Martínez García, Cándido
  
48424383 Navarro Conde, Pedro
  
67950835 Paradís Alós, Asunción
  
47716211 Prieto Rodríguez, M.ª Mireya
  
95219508 Ramos Ñiguez, José Antonio
  
55156327 San Juan Jiménez, Josefa
  
05685137 Sevilla Chica, Francisco
  
48828220 Vilaseca Martínez, Domingo